
[bookmark: _Toc240976464]Diben y ddogfen hon a sut i’w defnyddio

Mae’r ddogfen hon yn rhoi atebion templed i’w defnyddio gan Swyddogion Cofrestru Etholiadol a’u staff er mwyn ymateb i rai o’r prif ymholiadau a fydd yn codi o bosibl mewn perthynas â chofrestru etholiadol.
Diben y wybodaeth hon yw sicrhau ymateb cyson i gwestiynau gan y cyhoedd. Fodd bynnag, efallai y byddwch am deilwra’r negeseuon hyn er mwyn adlewyrchu’ch cyd-destun lleol a’u defnyddio er mwyn helpu i ddiweddaru unrhyw adnoddau sydd eisoes ar waith gennych ar gyfer staff rheng flaen sy’n ymdrin ag etholiadau neu gofrestru etholiadol.

Mae testun sy’n berthnasol i Gymru a’r Alban yn unig yn ymddangos mewn ffont italaidd glas.
Mae hon yn ddogfen fyw a gaiff ei diweddaru wrth i ymholiadau godi. Rydym yn croesawu adborth ar y mathau o ymholiadau rydych yn eu cael. Anfonwch eich adborth a’ch awgrymiadau i info@electoralcommission.org.uk. 

[bookmark: _Toc240976466]Sut y gallaf gofrestru i bleidleisio?
Os hoffech wneud cais i gofrestru i bleidleisio, neu os hoffech gael rhagor o fanylion am gofrestru etholiadol, ewch i www.gov.uk/cofrestru-i-bleidleisio.

[bookmark: _Toc240976467]A allaf gofrestru dros y ffôn?
[Bydd yr ateb yn dibynnu ar b’un a yw eich staff etholiadol lleol yn cynnig gwasanaeth cofrestru dros y ffôn. Noder – mae gofynion cyfreithiol penodol yn gysylltiedig â chofrestru dros y ffôn a dylech gyfeirio’r unigolyn sy’n gwneud yr ymholiad at y person priodol]. Gallwch hefyd gofrestru ar-lein yn www.gov.uk/cofrestru-i-bleidleisio. 

[bookmark: R002][bookmark: _Toc240976468]A all aelod o’r teulu fy nghofrestru?
Mae angen i bawb gofrestru ei hun. Mae’n broses syml a chyflym a gallwch gofrestru ar-lein yn www.gov.uk/cofrestru-i-bleidleisio. 

Os na allwch gofrestru’ch hun, mae’n iawn i chi gael help i lenwi’r manylion, ond mae’n rhaid i chi wneud y datganiad eich hun. O dan rai amgylchiadau, efallai y bydd rhywun sydd wedi cael yr atwrneiaeth briodol yn gallu gwneud y datganiad ar eich rhan. Bydd angen i chi siarad â’r staff cofrestru etholiadol yn eich cyngor lleol i weld p’un a yw hyn yn gymwys i chi.
[bookmark: _Toc240976469]A oes angen i mi ailgofrestru bob blwyddyn?
Pan fyddwch wedi cofrestru, ni fydd angen i chi gofrestru eto oni fydd eich amgylchiadau yn newid, er enghraifft, os ydych yn symud tŷ. Byddwn yn cysylltu â chi bob blwyddyn (fel arfer rhwng mis Gorffennaf a mis Tachwedd) i weld a oes unrhyw newidiadau wedi bod o ran pwy sy’n byw yn eich cyfeiriad. Dylech hefyd ein hysbysu os bydd unrhyw rai o’ch manylion (fel eich enw) yn newid.

[bookmark: _Toc240976470]Rwyf wedi symud tŷ, a wyf yn dal i fod wedi fy nghofrestru?
Pan fyddwch yn symud tŷ, bydd angen i chi gofrestru yn eich cyfeiriad newydd. Gallwch gofrestru ar-lein yn www.gov.uk/cofrestru-i-bleidleisio.

[bookmark: R006][bookmark: _Toc240976471]A allaf gofrestru mewn dau gyfeiriad?
Fel arfer dim ond mewn un cyfeiriad y mae pobl wedi’u cofrestru – eu cyfeiriad cartref parhaol. Gall myfyrwyr gofrestru yn eu cyfeiriad yn ystod y tymor a’u cyfeiriad yn ystod y gwyliau. Os ydych yn byw yn rhywle dros dro ond mae gennych gyfeiriad parhaol yn rhywle arall, dylech gofrestru yn y cyfeiriad parhaol. 

Nid yw bod yn berchen ar ail gartref o reidrwydd yn golygu y gallwch gofrestru yno yn ogystal ag yn eich cyfeiriad parhaol. Dim ond os oes rhywun yn preswylio mewn cyfeiriad yn yr ardal etholiadol y gall ei enw ymddangos ar y gofrestr etholwyr. Nid oes diffiniad cyfreithiol o breswyliaeth; fodd bynnag, yng Nghymru a Lloegr, mae’r llysoedd wedi dyfarnu ei bod yn golygu cryn elfen o sefydlogrwydd. Yn yr Alban, mae’r llysoedd wedi dyfarnu bod yn rhaid i rywun fod â chartref parhaol mewn cyfeiriad er mwyn sefydlu preswyliaeth yn y cyfeiriad hwnnw. Yn seiliedig ar y maen prawf hwn, mae’n bosibl i rywun fod wedi’i gofrestru i bleidleisio mewn dwy ardal etholiadol wahanol. 

Fodd bynnag, mae’n annhebygol y byddai bod yn berchen ar ail gartref a ddefnyddir at ddibenion hamdden yn unig yn bodloni’r cymhwyster o ran preswyliaeth. Nid yw bod yn berchen ar ail gartref lle mae pleidleisiwr yn talu’r dreth gyngor ond nad yw’n preswylio yno yn cymhwyso rhywun i gofrestru i bleidleisio yn yr ardal honno. Y Swyddog Cofrestru Etholiadol lleol sy’n penderfynu, yn ôl amgylchiadau’r pleidleisiwr unigol, p’un a ellir dweud ei fod yn preswylio yn y cyfeiriad, ac felly’n gymwys i gofrestru. Mae’n ofynnol i Swyddogion Cofrestru Etholiadol ystyried pob achos yn ôl ei deilyngdod ei hun.
[bookmark: R007]
[bookmark: _Toc240976472]A oes rhaid i mi gofrestru a beth sy’n digwydd os na wnaf hynny?
Os ydym wedi’ch gwahodd i gofrestru i bleidleisio naill ai drwy’r post, neu drwy e-bost, mae’n bwysig eich bod yn ymateb. Os na fyddwch yn ymateb, byddwn yn anfon llythyrau atgoffa atoch a bydd rhywun yn ymweld â’ch cartref. Ar ddiwedd y broses hon, efallai y byddwn yn anfon gofyniad i gofrestru atoch; os ydych yn methu â gwneud hynny heb roi rheswm digonol pam nad ydych wedi cofrestru, efallai y cewch ddirwy o £80. (Nid yw’r ddirwy hon yn gymwys i bobl ifanc 14 neu 15 oed yn yr Alban a Chymru). Os nad ydych wedi’ch cofrestru gall hynny hefyd effeithio ar geisiadau am forgeisi neu ffonau symudol, gan fod asiantaethau gwirio credyd yn defnyddio’r gofrestr i ddilysu ceisiadau.

[bookmark: _Toc240976473]Sut y gallaf newid fy enw ar y gofrestr?
Os yw eich enw wedi newid gallwch gwblhau ffurflen newid enw drwy nodi’ch enw blaenorol a’ch enw newydd a dyddiad y newid. Bydd angen i chi ddarparu tystiolaeth i gefnogi’r newid yn eich enw, fel tystysgrif priodas neu dystysgrif gweithred newid enw (ond mae proses i’w dilyn os na allwch ddarparu’r rhain [cyfeiriwch yr ymholwr i’r lle cywir]. Fel arall, gallwch gyflwyno cofrestriad newydd ar www.gov.uk/cofrestru-i-bleidleisio. Cofiwch gynnwys eich enw blaenorol yn ogystal â’ch enw newydd.


[bookmark: R010][bookmark: _Toc240976474]Nid oes gennyf gyfeiriad sefydlog, a allaf gofrestru?
Os nad oes gennych gyfeiriad sefydlog, gallwch gofrestru i bleidleisio o hyd. Bydd angen i chi wneud ‘datganiad o gysylltiad lleol’, fel y’i gelwir, er mwyn dangos bod gennych gysylltiad â lle penodol a’ch bod yn treulio amser yno. Fel arfer, dim ond ar gyfer un lle y gallwch wneud hyn.

Os hoffech gofrestru drwy ddatganiad o gysylltiad lleol bydd angen i chi wneud hynny o dan y system gofrestru newydd. Mae hyn yn golygu y bydd angen i chi roi eich dyddiad geni a’ch rhif Yswiriant Gwladol (yng Nghymru a’r Alban, ychwanegwch: ond os ydych yn 14 neu 15 oed, ni fydd angen i chi roi rhif Yswiriant Gwladol). 

Gallwch gael gafael ar y ffurflen gofrestru fan hyn: https://www.electoralcommission.org.uk/cy/rwyf-yneg-pleidleisiwr/pleidleisiwr/pobl-heb-gyfeiriad-sefydlog, neu drwy gysylltu â’ch awdurdod lleol.

[Gweler yr ateb Sut gallaf ddod o hyd i fy rhif Yswiriant Gwladol? os na all rhywun ddod o hyd i’w rif Yswiriant Gwladol]. 

[bookmark: _Toc240976475]Rwy’n byw dramor, a allaf gofrestru?
Gall dinasyddion Prydeinig sy’n byw dramor bleidleisio yn etholiadau Senedd y DU, ond nid mewn etholiadau lleol nac etholiadau i gyrff datganoledig fel Senedd Cymru, Senedd yr Alban neu Awdurdod Llundain Fwyaf. Gallwch gofrestru fel etholwr tramor yn www.gov.uk/cofrestru-i-bleidleisio gyda’r awdurdod lleol ar gyfer y cyfeiriad lle cawsoch eich cofrestru ddiwethaf neu lle roeddech yn preswylio ddiwethaf pan wnaethoch adael y DU. 

[bookmark: _Toc240976476]A allaf gofrestru’n ddienw?
Mae cofrestru’n ddienw ar gael os byddai eich diogelwch neu ddiogelwch unrhyw un arall yn yr un aelwyd mewn perygl pe bai eich enw neu’ch cyfeiriad yn hysbys. Mae’n rhaid i chi ddarparu dogfennau llys neu ardystiad (e.e. gan uwch swyddog yr heddlu neu gyfarwyddwr gwasanaethau cymdeithasol) i gefnogi’r cais. (Yng Nghymru a’r Alban, ychwanegwch: Os ydych o dan 16 oed, gall yr ardystiad gael ei wneud gan unrhyw un a awdurdodwyd yn ysgrifenedig gan Brif Swyddog Gwaith Cymdeithasol yn yr Alban neu Gyfarwyddwr Gwasanaethau Cymdeithasol yng Nghymru. Mae’n rhaid i chi gyflwyno’r awdurdodiad ysgrifenedig hwn gyda’r cais). Mae’n rhaid i ffurflen gais ar wahân gael ei chwblhau’n ysgrifenedig – ni allwch gofrestru’n ddienw ar-lein. Os hoffech gael rhagor o wybodaeth am hyn, neu os oes gennych bryderon ynglŷn â’r ardystiad [cyfeiriwch yr ymholwr i’r lle cywir]. 

[bookmark: _Toc240976477]Rwy’n bleidleisiwr o’r lluoedd arfog, sut byddaf yn cofrestru?
Gall aelodau o Luoedd Ei Mawrhydi a’u priod neu eu partner sifil gofrestru fel pleidleisiwr cyffredin neu gallant bleidleisio fel pleidleisiwr o’r lluoedd arfog. (Yng Nghymru a’r Alban, ychwanegwch: Gall unigolion o dan 18 oed sy’n byw gyda rhiant neu warcheidwad sy’n aelod o Luoedd Ei Mawrhydi hefyd gofrestru fel pleidleisiwr o’r lluoedd arfog. Er mwyn bod yn gymwys, rhaid i’r person ifanc fod yn byw yn yr Alban neu yng Nghymry, neu a fyddai’n byw yn yr Alban neu Gymru pe na bai ei riant neu ei warcheidwad wedi’i leoli dramor.)

Gallwch gofrestru fel pleidleisiwr o’r lluoedd drwy fynd i http://www.gov.uk/cofrestru-i-bleidleisio. (Yng Nghymru a’r Alban, ychwanegwch: Dim ond pobl ifanc 16 oed neu’n hŷn a all wneud cais ar-lein o gofrestru fel pleidleisiwr o’r lluoedd arfog. Mae’n rhaid i bobl ifanc 14 neu 15 oed sydd am wneud cais i gofrestru fel pleidleisiwr o’r lluoedd arfog gwblhau ffurflen gais bapur, ond gellir sganio ac e-bostio’r ffurflen honno i [ychwanegwch gyfeiriad e-bost ac unrhyw opsiynau lleol eraill e.e. dros y ffôn]).

Mae’n rhaid cwblhau datganiad gwasanaeth hefyd, sy’n ddilys am bum mlynedd. Mae pob uned yn y lluoedd arfog wedi dynodi un aelod o staff i fod yn Swyddog Cofrestru’r Uned a fydd yn gallu rhoi rhagor o gyngor. (Yng Nghymru a’r Alban, mewn perthynas â phobl ifanc 18 oed sy’n byw gyda rhiant neu warcheidwad sy’n aelod o Luoedd Ei Mawrhydi, ychwanegwch: mae’n rhaid i’r bobl ifanc adnewyddu eu datganiad gwasanaeth bob blwyddyn a bydd yn peidio â bod yn weithredol pan fyddant yn cael eu pen-blwydd yn 18 oed. Wedyn, bydd angen iddynt wneud cais newydd i gofrestru sy’n adlewyrchu eu hamgylchiadau presennol.

[bookmark: _Toc240976478]Pwy sy’n gymwys i gofrestru i bleidleisio?
Gallwch gofrestru i bleidleisio os ydych yn: 16 oed neu’n hŷn ac yn ddinesydd Prydeinig neu’n Wyddelig, yn ddinesydd cymwys o’r Gymanwlad, yn ddinesydd cymwys o’r UE neu’n ddinesydd o’r UE sydd â hawliau a gadwyd sy’n byw yn y DU (ac eithrio pleidleiswyr sy’n gwasanaethu neu bleidleiswyr tramor). (Yng Nghymru a’r Alban gallwch gofrestru i bleidleisio os ydych yn 14 oed neu’n hŷn ac yn ddinesydd Prydeinig neu Wyddelig neu’n wladolyn tramor cymwys.) 
Bydd gan bobl ifanc 17 oed a rhai sy’n 16 oed yr hawl i gael eu cynnwys ar y gofrestr fel ‘cyrhaeddwyr’. Gallant bleidleisio pan fyddant yn 18 oed. (Yn yr Alban, yn lle hynny rhowch: bydd gan bobl ifanc 15 oed a rhai sy’n 14 oed yr hawl i gael eu cynnwys ar y gofrestr fel ‘cyrhaeddwyr’. Gallwch bleidleisio yn etholiadau Senedd yr Alban neu etholiadau llywodraeth leol pan fyddwch yn 16 oed a gallwch bleidleisio yn etholiadau Senedd y DU pan fyddwch yn 18 oed.) (Yng Nghymru, rhowch yn lle hynny: bydd gan bobl ifainc 15 oed a rhai sy’n 14 oed yr hawl i gael eu cynnwys ar y gofrestr fel ‘cyrhaeddwyr’. Gallwch bleidleisio yn etholiadau Senedd Cymru unwaith y byddwch yn 16 oed, a gallwch bleidlesio yn etholiadau Senedd y DU pan fydwch yn 18 oed.)

Er mwyn bod yn gymwys, mae’n rhaid bod dinasyddion o’r Gymanwlad yn preswylio yn y DU neu eu bod wedi cael caniatâd i ddod i mewn i’r Deyrnas Unedig neu aros ynddi, neu nad oes angen caniatâd o’r fath arnynt. Mae’r diffiniad o ddinesydd o’r Gymanwlad yn cynnwys dinasyddion o Diriogaethau Dibynnol y Goron a Thiriogaethau Tramor Prydain. 

Yn Lloegr, mae cymhwysedd dinasyddion yr Undeb Ewropeaidd (nad ydynt yn ddinasyddion y Gymanwlad neu’n ddinasyddion Gweriniaeth Iwerddon) yn dibynnu arnynt yn bodloni’r meini prawf cynhwysedd perthnasol. Am ragor o wybodaeth am gymhwysedd dinasyddion yr UE i gofrestru, gweler yr adran ar Cymhwysedd dinasyddion yr UE i gofrestru i bleidleisio.

(Yng Nghymru a’r Alban, i fod yn gymwys, bydd rhaid i ddinasyddion tramor fod yn preswylio yng Nghymru neu’r Alban, a bod â chaniatâd i fynd i’r DU neu aros yn y DU, neu heb fod angen y cyfryw ganiatâd.)

[bookmark: Difficulties]Cymhwysedd dinasyddion yr UE i gofrestru i bleidleisio 
[bookmark: _Toc240976479]Pryd y newidiodd cymhwysedd dinasyddion yr UE i gofrestru i bleidleisio? 
O 7 Mai 2024, nid oes gan ddinasyddion yr UE yr hawl awtomatig i gofrestru a phleidleisio mewn etholiadau llywodraeth leol ac etholiadau Comisiynwyr yr Heddlu a Throseddu mwyach. Yng Nghymru, o 7 Mai 2024 ymlaen, nid oes gan ddinasyddion yr UE yr hawl awtomatig i bleidleisio yn etholiadau Comisiynwyr yr Heddlu a Throseddu mwyach. 
(Yng Nghymru a’r Alban, mae etholwyr o unrhyw genedligrwydd yn gymwys i gofrestru i bleidleisio mewn etholiadau llywodraeth leol ac etholiadau Senedd Cymru neu Senedd yr Alban. I fod yn gymwys, rhaid i ddinasyddion tramor fod yn preswylio yng Nghymru neu’r Alban, a rhaid fod ganddynt naill ai caniatâd i ddod i mewn neu i aros yn y DU neu nad oes angen caniatâd o'r fath arnynt.) 
[bookmark: _Toc240976480]Ar bwy fydd y newidiadau hyn yn effeithio? 
Cymru – Mae angen i ddinasyddion yr UE sy’n cofrestru i bleidleisio ar neu ar ôl 7 Mai 2024 fodloni’r meini prawf cymhwysedd newydd drwy fod yn ddinesydd cymwys yr UE neu’n Ddinesydd y UE sydd â hawliau a gedwir i fod yn gymwys i bleidleisio mewn etholiadau Comisiynwyr yr Heddlu a Throseddu. 

Lloegr - Mae angen i ddinasyddion yr UE sy’n cofrestru i bleidleisio ar neu ar ôl 7 Mai fodloni’r meini prawf cymhwysedd newydd drwy fod yn ddinesydd cymwys yr UE neu’n Ddinesydd yr UE sydd â hawliau a gedwir. 

Ni fydd y newidiadau yn effeithio ar ddinasyddion Gwyddelig, nac ychwaith dinasyddion Cyprus a Malta. 

Bydd y mwyafrif o ddinasyddion yr UE sydd eisoes wedi cofrestru i bleidleisio yn parhau i fod yn gymwys o dan y meini prawf newydd. 

[bookmark: _Toc240976481]Pam fod cymhwysedd dinasyddion yr UE i gofrestru i bleidleisio wedi cael ei newid? 
Mae’r Llywodraeth wedi newid y meini prawf cymhwysedd i gofrestru ar gyfer dinasyddion yr UE oherwydd bod y DU wedi ymadael â’r UE. 

Mae dinasyddion yr UE a oedd yn preswylio’n gyfreithiol yn y DU cyn 31/12/24 (y dyddiad yr ymadawodd y DU â’r UE) ac sy’n ddinasyddion gwledydd y mae gan y DU gytundeb hawliau pleidleisio a hawliau ymgeisyddiaeth (VCR) dwyochrog â hwy yn gymwys i gofrestru i pleidlais. 
[bookmark: _Toc240976482]Rwy’n ddinesydd yr UE, a ydw i’n gymwys i gofrestru i bleidleisio? 
Mae'r grwpiau canlynol o ddinasyddion Ewropeaidd yn gymwys i gofrestru: 

‘Dinasyddion cymwys yr UE’: dinasyddion gwledydd y mae gan y DU gytundeb hawliau pleidleisio ac ymgeisyddiaeth (VCR) dwyochrog â nhw ac sy’n ‘preswylio’n gyfreithiol’ yn y DU (ar hyn o bryd, dyma ddinasyddion Denmarc, Gwlad Pwyl, Lwcsembwrg, Portiwgal a Sbaen) 

‘Dinasyddion yr UE sydd â hawliau a gedwir’: dinasyddion aelod-wladwriaethau’r UE nad oes gan y DU gytundeb â hwy (yr ‘UE19’) ac a oedd yn preswylio’n gyfreithiol yn y DU cyn 31/12/24 (y dyddiad yr ymadawodd y DU â’r UE). 

	Yr Almaen
	Gwlad Groeg

	Awstria
	Hwngari

	Bwlgaria
	Yr Iseldiroedd

	Croatia
	Latfia

	Yr Eidal
	Lithwania

	Estonia
	Rwmania

	Ffindir
	Slofacia

	Ffrainc
	Slofenia

	Gweriniaeth Tsiec
	Sweden

	Gwlad Belg
	



(Yng Nghymru a’r Alban, mae dinasyddion yr UE yn gymwys i gofrestru i bleidleisio mewn etholiadau llywodraeth leol ac etholiadau Senedd Cymru neu Senedd yr Alban. I fod yn gymwys, rhaid i ddinasyddion yr UE fod yn preswylio yng Nghymru neu’r Alban, a rhaid fod ganddynt naill ai caniatâd i ddod i mewn neu i aros yn y DU neu nad oes angen caniatâd o'r fath arnynt.)
[bookmark: _Toc240976483]Beth mae ‘dinesydd cymwys yr UE’ yn ei olygu? 
Mae person yn ddinesydd cymwys yr UE os yw’n ddinesydd gwlad y mae gan y DU gytundeb Hawliau Pleidleisio ac Ymgeisyddiaeth (VCR) dwyochrog â hi a’i fod yn preswylio yn y DU gydag unrhyw fath o ganiatâd i aros, neu nad oes angen caniatâd o’r fath arno. 
Ar hyn o bryd mae gan y DU gytundebau dwyochrog â’r gwledydd canlynol: 
Denmarc 
Gwlad Pwyl 
Lwcsembwrg 
Portiwgal 
Sbaen 

[bookmark: _Toc240976484]Beth mae ‘dinesydd yr UE sydd â hawliau a gedwir’ yn ei olygu?
Mae person yn ddinesydd yr UE sydd â hawliau a gedwir os yw’n ddinesydd gwlad nad oes gan y DU gytundeb Hawliau Pleidleisio ac Ymgeisyddiaeth dwyochrog â hi ond mae wedi bod yn preswylio’n gyfreithiol yn y DU ers cyn i’r DU ymadael â’r UE ar 31/12/2020 (Dyddiad Cwblhau’r Cyfnod Gweithredu) 

Aelod-wladwriaethau’r Undeb Ewropeaidd nad oes ganddynt gytundeb Hawliau Pleidleisio ac Ymgeisyddiaeth dwyochrog â’r DU ar hyn o bryd ac nad ydynt yn wledydd y Gymanwlad yw: 


	Yr Almaen
	Gwlad Groeg 

	Awstria
	Yr Iseldiroedd

	Bwlgaria
	Hwngari

	Croatia
	Latfia

	Yr Eidal
	Lithwania

	Estonia
	Rwmania

	Y Ffindir
	Slofacia

	Ffrainc
	Slofenia

	Gweriniaeth Tsiec
	Sweden

	Gwlad Belg
	Gwlad Groeg 




[bookmark: _Toc240976485]Rwy'n ddinesydd yr UE - sut bydd y Swyddogion Cofrestru Etholiadol yn penderfynu a wyf yn gymwys i gofrestru? 
Pan fyddwch yn gwneud cais i gael eich cofrestru, gofynnir i chi nodi eich cenedligrwydd a nodi a ydych yn ddinesydd cymwys yr UE neu'n ddinesydd yr UE sydd â hawliau a gedwir.

Os byddwch yn nodi ar eich cais eich bod yn bodloni’r meini prawf ar gyfer dinesydd cymwys yr UE, nid oes rhaid i chi ateb unrhyw gwestiynau ychwanegol. 

Os ydych yn gwneud cais o dan y meini prawf hawliau a gedwir bydd angen i chi ateb un cwestiwn ‘ydw/nac ydw’ ychwanegol i nodi a ydych yn bodloni’r meini prawf preswylio hanesyddol. 

Y cwestiwn hwn fydd: Ers 31 Rhagfyr 2020 a ydych wedi cael caniatâd yn barhaus i ddod i mewn neu aros yn y DU, Ynysoedd y Sianel neu Ynys Manaw, neu heb fod angen caniatâd arnoch? 

Os ‘nac ydw’ yw'r ateb i'r cwestiwn, nid ydych yn gymwys i gofrestru. 
[bookmark: _Toc240976486]A fydd y Swyddog Cofrestru Etholiadol yn gwirio fy statws mewnfudo fel dinesydd yr UE pan fyddaf yn gwneud cais i gofrestru i bleidleisio? 
Yn y mwyafrif helaeth o achosion, ni fydd angen i Swyddogion Cofrestru Etholiadol gael tystiolaeth o gymhwysedd person sy'n gwneud cais i gofrestru i bleidleisio. 
Mae Swyddogion Cofrestru Etholiadol bob amser wedi gallu gwirio gwybodaeth a thystiolaeth fel y maent yn eu hystyried yn briodol wrth brosesu cais i gofrestru i bleidleisio i sicrhau bod yr ymgeisydd yn bodloni'r meini prawf cymhwysedd. 
Felly, os oes gan Swyddog Cofrestru Etholiadol unrhyw amheuaeth ynghylch eich cymhwysedd i gofrestru, gallant wirio cofnodion neu wybodaeth arall cyn gwneud penderfyniad ynghylch penderfynu ar eich cais. 

[bookmark: _Toc240976487]Rwy’n ddinesydd yr UE ac rwyf am gofrestru i bleidleisio ond mae .gov.uk yn dweud nad wyf yn gymwys – pam na allaf gofrestru? 
Os ydych yn ddinasyddion cymwys yr Undeb Ewropeaidd neu’n ddinasyddion yr UE sydd â hawliau a gedwir, rydych yn gymwys i gofrestru i bleidleisio mewn etholiadau llywodraeth leol ac etholiadau Comisiynwyr yr Heddlu a Throseddu. 
Mae’n rhaid i ddinesydd yr UE sydd â hawliau a gedwir fod wedi bod yn preswylio’n gyfreithiol (yn dal statws mewnfudo cyfreithiol parhaus) yn y DU ers cyn i’r DU ymadael â’r UE ar 31/12/2020. 
Nid ydych yn gymwys i gofrestru os ydych yn ddinesydd yr UE a ddaeth yn breswylydd cyfreithiol yn y DU ar ôl 31/12/2020. 
Cymru - O 7 Mai 2024 ymlaen, nid oes gan ddinasyddion yr UE yr hawl awtomatig i bleidleisio yn etholiadau Comisiynwyr yr Heddlu a Throseddu mwyach ond nid yw eu cymhwysedd i gofrestru i bleidleisio mewn etholiadau llywodraeth leol ac etholiadau’r Senedd yn cael ei effeithio. 

[bookmark: _Toc240976488]Rwy’n ddinesydd yr UE, a gaf i bleidleisio yn etholiadau Senedd y DU? 
Na – ni all dinasyddion yr UE bleidleisio yn etholiadau Senedd y DU. 
Cymru - Os ydych yn ddinesydd cymwys yr Undeb Ewropeaidd neu’n ddinesydd yr UE sydd â hawliau a gedwir, rydych yn gymwys i bleidleisio mewn etholiadau Comisiynwyr yr Heddlu a Throseddu ond nid yw’n effeithio ar eich cymhwysedd i gofrestru i bleidleisio mewn etholiadau llywodraeth leol ac etholiadau’r Senedd.
Lloegr - Os ydych yn ddinesydd cymwys Undeb Ewropeaidd neu'n ddinesydd yr UE sydd â hawliau a gedwir, rydych yn gymwys i gofrestru i bleidleisio mewn etholiadau llywodraeth leol ac etholiadau Comisiynwyr yr Heddlu a Throseddu. 


[bookmark: _Toc240976489]Anawsterau cofrestru a hygyrchedd
[bookmark: HOW1][bookmark: D001]
[bookmark: _Toc240976490]Sut gallaf ddod o hyd i fy rhif Yswiriant Gwladol?
Rhif cyfeirnod a ddefnyddir gan y llywodraeth yw rhif Yswiriant Gwladol. Y lle hawsaf i weld eich rhif Yswiriant Gwladol yw ar waith papur swyddogol, fel eich cerdyn Yswiriant Gwladol, slipiau cyflog neu lythyrau gan yr Adran Gwaith a Phensiynau neu Gyllid a Thollau EF (CThEF).[ [Efallai y gall myfyrwyr ddod o hyd iddo yn eu manylion cofrestru prifysgol neu gais am fenthyciad myfyrwyr..] 

Os ydych yn methu â dod o hyd iddo, gallwch ddefnyddio gwasanaeth ymholiadau CThEF yn www.gov.uk/lost-national-insurance-number.

Gallwch hefyd ddefnyddio ap am ddim CThEF, sy’n cynnig ffordd hawdd a chyflym i wirio eich Rhif Yswiriant Gwladol.

[D.S., yng Nghymru a’r Alban, noder nad yw’r gofyniad i roi rhif Yswiriant Gwladol yn gymwys i bobl ifanc 14 neu 15 oed].

Os nad oes gennych fynediad i’r Rhyngrwyd gallwch ffonio Llinell Gymorth Cofrestriadau Yswiriant Gwladol ar 0300 200 3502, neu os ydych y tu allan i’r DU ar 
00 44 191 2037010

Ar gyfer ymholiadau Cymraeg, rhif ffôn Llinell Gymorth Cofrestriadau Yswiriant Gwladol yw: 0300 200 1900
Byddwch yn ymwybodol na fydd CThEF yn rhoi’ch rhif Yswiriant Gwladol i chi dros y ffôn, bydd yn ei bostio atoch.

Fel arall, gallwch ysgrifennu i:

PT Operations North East England
HM Revenue and Customs
BX9 1AN
United Kingdom

Mae gan y rhan fwyaf o bobl yn y DU rif Yswiriant Gwladol. Os nad oes gennych un, gofynnir i chi esbonio pam na allwch ei ddarparu. Efallai y bydd staff cofrestru etholiadol lleol yn cysylltu â chi am brawf adnabod.

[DS, os nad yw’r ymgeisydd yn gallu darparu Rhif Yswiriant Gwladol, efallai bydd y Swyddog Cofrestru Etholiadol yn gofyn i’r ymgeisydd ddarparu ffurf adnabod dderbyniol arall. Gallai gymryd mwy o amser i brosesu cais nad yw’n cynnwys Rhif Yswiriant Gwladol. Nid oes gan yr Adran Gwaith a Phensiynau yr hawl i roi Rhifau Yswiriant Gwladol at ddibenion cofrestru i bleidleisio]


[bookmark: D002][bookmark: _Toc240976491]Dw i ddim yn gwybod beth yw fy nyddiad geni
Os nad ydych yn gwybod beth yw eich dyddiad geni gwirioneddol, efallai eich bod wedi cael un swyddogol yn y gorffennol a gellir defnyddio hwn i gofrestru i bleidleisio. Mae hwn yn ymddangos ar waith papur, gan gynnwys pasbort, tystysgrif mabwysiadu, trwydded yrru neu dystysgrif dinasyddio.
Os nad oes gennych un bydd angen i chi esbonio pam na allwch ei ddarparu yn eich cais i gofrestru a nodi os ydych o dan 18 oed, yn 18-75 oed neu dros 76 oed (yng Nghymru a’r Alban, os ydych yn nodi eich bod yn 14 15 oed, 16-17 oed, neu’n 18 oed neu’n hŷn. Efallai y bydd staff cofrestru etholiadol lleol yn cysylltu â chi am brawf adnabod.
[bookmark: D003]
[bookmark: _Toc240976492]Dim mynediad i’r rhyngrwyd
[bookmark: D005]Gallwch ddefnyddio cyfrifiaduron mewn llyfrgelloedd a chaffis rhyngrwyd lleol [ychwanegwch ddarpariaeth leol arall fel swyddfeydd y cyngor os ydynt ar gael]. Gallwn hefyd anfon ffurflen gofrestru bapur atoch i chi ei llenwi a’i phostio’n ôl atom [neu nodwch unrhyw opsiynau lleol pellach].

[bookmark: _Toc240976493]A allwch ddarparu gwybodaeth mewn fformat arall (Braille, Print Bras ac ati)?
Mae rhai mathau o wybodaeth ar gael mewn fformatau amgen; cysylltwch â’ch swyddfa gofrestru etholiadol leol i gael cymorth. Mae ei manylion ar gael yn https://www.electoralcommission.org.uk/cy/rwyf-yneg-pleidleisiwr/pleidleisiwr. Os ydych am gofrestru i bleidleisio, gallwch wneud hynny yn www.gov.uk/cofrestru-i-bleidleisio, sy’n gweithio gyda thechnolegau cynorthwyol fel rhaglenni darllen sgrin, neu gallwn anfon ffurflen gais i gofrestru atoch yn eich dewis fformat os yw ar gael [nodwch unrhyw opsiynau lleol eraill e.e. dros y ffôn ac wyneb yn wynebl].

[bookmark: _Toc240976494]Os na fyddaf am gofrestru ar-lein, ym mha ffyrdd eraill y gallaf gofrestru?
Mae’n hawdd cofrestru ar-lein, ond os na allwch neu os nad ydych am wneud hynny gallwn anfon ffurflen gofrestru atoch i’w llenwi a’i dychwelyd atom drwy’r post. Gallwch hefyd [nodwch opsiynau cofrestru lleol].

[bookmark: Online][bookmark: _Toc240976495]Cofrestru ar-lein
[bookmark: O001]
[bookmark: _Toc240976496]A allaf gofrestru ar-lein?
Gallwch wneud ‘cais’ i gofrestru ar-lein, ond y staff cofrestru etholiadol lleol fydd yn penderfynu yn y pen draw p’un a yw’n gais llwyddiannus. Felly, nid yw eich cofrestriad yn gyflawn nes bod y cais wedi’i dderbyn. Byddwch yn derbyn llythyr gan y swyddfa gofrestru etholiadol pan fydd eich cais wedi’i gwblhau, neu os bydd angen rhagor o wybodaeth ar y swyddfa. 

Mae cofrestru ar-lein ar gael i etholwyr ‘cyffredin’, etholwyr o dramor, etholwyr o’r lluoedd arfog (a’u priod neu eu partner sifil) a gweision y Goron (a’u priod neu eu partner sifil).
 
(Yng Nghymru a’r Alban, ychwanegwch: Er y gall pobl ifanc 14 neu 15 oed wneud cais i gofrestru ar-lein fel etholwr ‘cyffredin’, nid oes modd iddynt wneud cais ar-lein fel etholwr categori arbennig – er enghraifft, am fod eu rhiant neu eu gwarcheidwad yn aelod o Luoedd Ei Mawrhydi. Mae’n rhaid i bobl ifanc 14 neu 15 oed sydd am wneud cais i gofrestru fel etholwr categori arbennig gwblhau ffurflen gais bapur, ond gellir sganio ac e-bostio’r ffurflen hon i [ychwanegwch gyfeiriad e-bost ac unrhyw opsiynau lleol eraill e.e. dros y ffôn]).
[bookmark: O002]
[bookmark: _Toc240976497]Rwy’n methu â chyflwyno fy ffurflen ar-lein
[bookmark: O003]Os ydych yn cael problemau yn cwblhau’r ffurflen ar-lein, bydd staff cofrestru etholiadol lleol yn gallu’ch helpu gyda’r broblem. Mae’r gwasanaeth ar-lein wedi’i ddylunio i gynnig un cwestiwn fesul sgrin ac mae’n rhoi negeseuon gwall clir pan fydd rhywbeth wedi mynd o chwith, felly dylai fod yn hawdd darganfod beth yw’r broblem. [Cyfeiriwch yr ymholwr at y staff cofrestru..] 

[bookmark: _Toc240976498]Sut y byddaf yn gwybod a oedd fy nghofrestriad ar-lein yn llwyddiannus?
Bydd y staff cofrestru etholiadol lleol yn anfon llythyr atoch yn cadarnhau bod eich cofrestriad yn llwyddiannus, neu’n gofyn am ragor o wybodaeth os oes angen. Os ydych wedi rhoi’ch cyfeiriad e-bost neu’ch rhifau ffôn, efallai y byddant yn cysylltu â drwy’r dulliau hynny yn lle anfon llythyr.
[bookmark: O004]
[bookmark: _Toc240976499]A gaiff fy nghyfeiriad e-bost neu fy rhif ffôn ei ddefnyddio ar gyfer unrhyw beth arall?
Os ydych yn rhoi cyfeiriad e-bost neu rif ffôn fel rhan o’ch cais, bydd ond yn cael ei ddefnyddio i gysylltu â chi ynglŷn â’ch cais i gofrestru i bleidleisio. Ni fyddwn yn ei roi i neb arall, na’i ddefnyddio at unrhyw ddiben arall oni bai ei bod yn ofynnol i ni wneud hynny yn ôl y gyfraith.
[bookmark: O005]
[bookmark: _Toc240976500]A allaf gofrestru rhywun arall ar-lein?
[bookmark: Paperform]Mae angen i bawb gofrestru ei hun. Mae’n broses syml a chyflym a gallwch gofrestru ar-lein yn www.gov.uk/cofrestru-i-bleidleisio. Os na all rhywun gofrestru ei hun, mae’n iawn ei helpu i lenwi ei fanylion ond mae’n rhaid iddo wneud y datganiad ei hun. [Yng Nghymru a Lloegr, o dan amgylchiadau penodol, efallai y bydd rhywun sydd wedi cael atwrneiaeth briodol yn gallu gwneud y datganiad ar eich rhan. Bydd angen i chi siarad â’r staff cofrestru etholiadol yn eich cyngor lleol i weld p’un a yw hyn yn gymwys i chi].
[bookmark: _Toc240976501]Ffurflen gofrestru bapur 
[bookmark: P001]
[bookmark: _Toc240976502]A allaf gynnwys rhywun arall ar y ffurflen?
Ffurflen gofrestru unigol yw hon. Os ydych yn adnabod rhywun sydd am gofrestru i bleidleisio, gall wneud hynny drwy fynd i www.gov.uk/cofrestru-i-bleidleisio neu gallwn anfon ffurflen gofrestru bapur at yr unigolyn [neu nodwch unrhyw opsiynau lleol pellach]. 
[bookmark: _Toc240976503]Y canfas blynyddol 
[bookmark: _Toc240976504]Rwyf eisoes wedi cofrestru, a fyddaf yn dal i dderbyn cyfathrebiad am y canfas blynyddol?
Cysylltir â chi bob blwyddyn i bennu a oes unrhyw newidiadau wedi bod i ran owy sy’n byw yn eich cyfeiriad. Os oes newidiadau, bydd rhaid i chi ddarparu’r wybodaeth y gofynnir amdani. Diben y cyfathrebiad yw cadarnhau pwy sy’n byw yn eich cyfeiriad. Mae hyn yn golygu y gallwn wahodd preswylwyr eraill, gan gynnwys unrhyw bobl ifanc 16 a 17 oed (yng Nghymru a’r Alban, yn lle hynny rhowch: gan gynnwys unrhyw bobl ifanc 14-17 oed), i gofrestru i bleidleisio os oes angen.
[bookmark: _Toc240976505]Pam mae angen anfon cyfathrebiad bob blwyddyn felly?
Er mwyn gwybod pwy sy’n gymwys i gofrestru i bleidleisio, gan gynnwys unrhyw bobl ifanc 16 neu 17 oed (yng Nghymru a’r Alban, yn lle hynny rhowch: gan gynnwys unrhyw bobl ifanc 14-17 oed), mae angen i ni wybod pwy sy’n byw yn eich cyfeiriad. Diben Ffurflen Ymholiad y Cartref yw casglu’r wybodaeth hon. Bydd y wybodaeth a roddir yn ein galluogi i anfon ffurflen gofrestru unigol ar wahân at yr holl bobl yn eich aelwyd sy’n gymwys i gofrestru ac y mae angen iddynt gofrestru.
[bookmark: _Toc240976506]Beth fydd yn digwydd ar ôl i mi gwblhau y cyfathrebiad canfasio?
Bydd unrhyw enwau newydd a roddir ar y ffurflen yn ein galluogi i anfon ffurflen gofrestru unigol ar wahân at y rhai yn eich aelwyd nad ydynt wedi cofrestru eto. Neu os cafodd enwau eu dileu gallwn dynnu enw unrhyw un nad yw’n byw yn yr eiddo mwyach.
[bookmark: _Toc240976507][bookmark: H001]Sut y byddaf yn cwblhau’r wybodaeth y gofynnwyd amdani ar y cyfathrebiad canfasio?
Bydd ond yn cymryd ychydig funudau i gwblhau’r ffurflen. Bydd angen i chi gynnwys enw a chenedligrwydd pob unigolyn 16 oed neu’n hŷn (yng Nghymru a’r Alban, yn lle hynny rhowch: 14 neu’n hŷn) sy’n preswylio yno ac sy’n gymwys i gofrestru i bleidleisio. Os nad oes unrhyw breswylwyr cymwys, dylech nodi pam. Os oes unrhyw un wedi’i restru ar ffurflen nad yw’n byw yn eich cyfeiriad, dylid rhoi llinell drwy’r enw(au).

[Os cynigir y gwasanaeth hwn yn lleol, esboniwch fod modd dychwelyd y wybodaeth angenrheidiol ar-lein, dros y ffôn] neu drwy neges destun]
[bookmark: _Toc240976508]Mae pobl wedi’u rhestru ar Ffurflen Ymholiad y Cartref nad ydynt yn byw yma, beth dylwn ei wneud?
Os oes unrhyw un wedi’i restru ar ffurflen nad yw’n byw yn eich cyfeiriad, dylid rhoi llinell drwy’r enw(au).
[bookmark: H002]
[bookmark: _Toc240976509]A oes angen i mi nodi enwau pawb sy’n byw yma?
Bydd angen i chi gynnwys enw a chenedligrwydd pob unigolyn 16 oed neu’n hŷn (yng Nghymru a’r Alban, yn lle hynny rhowch: 14 neu’n hŷn) sy’n preswylio yno ac sy’n gymwys i gofrestru i bleidleisio. Os nad oes unrhyw breswylwyr cymwys, dylech nodi pam.
[bookmark: H003]
[bookmark: _Toc240976510]Oes rhaid i mi ymateb i gyfathrebiad canfasio?
Os anfonwyd cyfathrebiad canfasio atoch yn cadarnhau enwau pobl sydd eisoes yn byw yn eich cyfeiriad.sy'n gofyn ichi ymateb dim ond os oes angen diweddaru unrhyw ran o'r wybodaeth, nid oes angen i chi ymateb os nad oes unrhyw newidiadau.

Os anfonwyd cyfathrebiad canfasio atoch sy'n gofyn ichi wneud unrhyw newidiadau neu gadarnhau bod y wybodaeth yn parhau i fod yn gywir, mae angen ichi ymateb yn ôl y gyfraith, a darparu'r wybodaeth y gofynnir amdani ar y ffurflen. [Os cynigir y gwasanaeth hwn yn lleol, esboniwch fod modd cyflwyno’r wybodaeth hon dros y ffôn, drwy e-bost, ar-lein neu drwy neges destun.] 

Rhoddir cosb droseddol o hyd at £1,000 am fethu â rhoi’r wybodaeth sydd ei hangen ar y ffurflen ganfasio. Os rhoddir gwybodaeth anwir i Swyddog Cofrestru Etholiadol gellir cael dedfryd o hyd at 51 o wythnosau yng Nghymru a Lloegr (chwe mis yn yr Alban), neu (ar ôl collfarn ddiannod) ddirwy ddiderfyn. 
[bookmark: H004]
[bookmark: _Toc240976511]Rwyf wedi derbyn cyfathrebiad canfasio ond mae angen newid y wybodaeth. Sut y gallaf ei diweddaru?
Os oes unrhyw un wedi’i restru ar y cyfathrebiad canfasio nad yw’n byw yn y eich cyfeirad, gellir rhoi llinell drwy ei enw. 
Dylai enw a chenedligrwydd pob unigolyn dros 16 oed (yng Nghymru a’r Alban, yn lle hynny rhowch: 14 neu’n hŷn) sy’n preswylio yno ac sy’n gymwys i gofrestru i bleidleisio gael eu hychwanegu os ydynt ar goll.
Os yw eich cenedligrwydd wedi newid, [ac yng Nghymru a Lloegr rydych bellach yn 76 oed neu’n hŷn] dylech gywiro a dychwelyd y ffurflen a byddwn yn gwneud y newid neu’n cysylltu â chi os bydd angen rhagor o wybodaeth arnom. 
[bookmark: H005]
[bookmark: _Toc240976512]A oes angen i mi gynnwys fy nghyfeiriad e-bost a’m rhif ffôn ar y cyfathrebiad canfasio?
Cewch eich gwahodd i gynnwys eich cyfeiriad e-bost a’ch rhif ffôn ar gyfathrebiad canfasio, ond nid oes rhaid i chi wneud hynny. Dim ond mewn cysylltiad â’ch cofrestriad y byddwn yn defnyddio’r wybodaeth hon, ac mae’n helpu i ni gysylltu â chi os oes problem.
[bookmark: H007]
[bookmark: _Toc240976513]Rwyf eisoes wedi gwneud cais i gofrestru, a oes angen i mi ddychwelyd y cyfathrebiad canfasio?
Oes. Nid ffurflen gofrestru yw y cyfathrebiad canfasio; yn hytrach, mae’n rhoi gwybodaeth ynghylch pwy sy’n byw yn eich cartref i ni. Mae hyn yn golygu y gallwn wahodd preswylwyr eraill, gan gynnwys unrhyw bobl ifanc 16 neu 17 oed (yng Nghymru a’r Alban, yn lle hynny rhowch: gan gynnwys unrhyw bobl ifanc 14-17 oed), i gofrestru i bleidleisio os oes angen.

[bookmark: _Toc240976514]Rwyf eisoes wedi dychwelyd cyfathrebiad canfasio, a oes angen i mi ddychwelyd y ffurflen gofrestru a anfonwyd ataf hefyd?
[bookmark: Security]Dylech gwblhau a dychwelyd y ffurflen gofrestru neu’r gofrestr ar-lein yn www.gov.uk/cofrestru-i-bleidleisio. Nid ffurflen gofrestru yw y cyfathrebiad canfasio ond, yn hytrach, mae’n rhoi gwybodaeth ynghylch pwy sy’n byw yn eich cartref i ni. Mae hyn yn golygu y gallwn wahodd preswylwyr eraill, gan gynnwys unrhyw bobl ifanc 16 neu 17 oed (yng Nghymru a’r Alban, yn lle hynny rhowch: gan gynnwys unrhyw bobl ifanc 14-17 oed), i gofrestru i bleidleisio os oes angen.

[bookmark: _Toc240976515]Cofrestru Pleidleiswyr yn Awtomatig - Cymru’n unig

Rwyf wedi cael hysbysiad cofrestru ond nid wyf wedi gwneud cais i gofrestru i bleidleisio
Roedd y Swyddog Cofrestru Etholiadol yn gallu eich adnabod fel etholwr posibl drwy wirio data lleol oedd ar gael iddo. O ganlyniad, roedd yn gallu eich ychwanegu chi at y gofrestr etholiadol ar gyfer etholiadau llywodraeth leol ac etholiadau’r Senedd heb yr angen i chi wneud cais. 

Ar ôl 28 diwrnod o ddyddiad eich hysbysiad, bydd eich enw’n ymddangos ar y gofrestr etholiadol ar gyfer etholiadau llywodraeth leol. O hynny ymlaen, byddwch yn gallu pleidleisio yn etholiadau’r cyngor lleol ac etholiadau’r Senedd. 

Er mwyn pleidleisio yn etholiadau Senedd y DU ac etholiadau Comisiynwyr yr Heddlu a Throseddu, bydd angen i chi gwblhau cais i gofrestru ar Cofrestru i bleidleisio - GOV.UK

Pa fath o ddata mae’r cyngor wedi edrych arno i gael fy ngwybodaeth?
Mae gan y Swyddog Cofrestru Etholiadol hawl gyfreithiol i ofyn am ddata a gedwir gan adrannau eraill yn y cyngor er mwyn nodi etholwyr posibl a chafodd fynediad at y ffynonellau data hyn [nodwch fel sy’n briodol]. [darparwch wybodaeth bellach ar ddiogelu data / cytundebau preifatrwydd y cyngor etc ac unrhyw wybodaeth a ddarparwyd ar eich gwefan ynghylch sut mae’r Swyddog Cofrestru Etholiadol / y cyngor yn trin data].
 
Rwyf wedi cael hysbysiad cofrestru ar gyfer fy mhlentyn 14/15 oed. Nid wyf eisiau i’w fanylion fod ar gael yn gyhoeddus ar y gofrestr. 
Nid yw data sy’n ymwneud â rhai dan 16 oed ar gael i’r cyhoedd. Pobl benodol dan amgylchiadau penodol yn unig sy’n gallu cael mynediad at y data hwn. Y rhain yw: 
· Y Swyddog Cofrestru Etholiadol a’i staff ar gyfer cofrestru etholwyr a chynnal etholiadau
· Yr etholwr ei hun er mwyn gallu dangos ei fod yn rhoddwr a ganiateir neu i unigolyn a benodwyd yn ddirprwy i bleidleisio ar ei ran
· At ddibenion ymchwiliadau neu achosion troseddol yn ymwneud â chofrestru etholiadol neu etholiadau
· Gohebiaeth a anfonwyd at unigolyn neu gartref ar gyfer y canfasio blynyddol - ni fydd dyddiad geni unrhyw un o dan 16 yn cael ei argraffu ymlaen llaw
· I ymgeiswyr yn etholiadau’r Senedd neu etholiadau llywodraeth leol at ddibenion etholiadol neu i gydymffurfio â’r rheolau ynghylch rhoddion lle bydd yr unigolyn yn cyrraedd 16 oed ar neu cyn y diwrnod pleidleisio
· Y Comisiwn Etholiadol mewn cysylltiad â’r rheoliadau ynghylch rhoddion ar gyfer etholiad y Senedd neu etholiad llywodraeth leol penodol lle bydd yr unigolyn yn cyrraedd 16 oed ar neu cyn y diwrnod pleidleisio. 
Ni roddir unrhyw wybodaeth sy’n ymwneud ag unigolion dan 16 oed i unrhyw unigolion na chyrff eraill. Dim ond at y gofrestr llywodraeth leol y gellir ychwanegu unigolion 14 ac 15 oed ac nid oes cofrestr agored ar gael ar gyfer y gofrestr llywodraeth leol. 

Rwyf wedi cael hysbysiad cofrestru ond nid wyf yn dymuno cael fy nghofrestru - dim rheswm amlwg, gwrthwynebu’r broses etc
Mae gennych yr hawl i optio allan o’r broses gofrestru awtomatig. Gallwch wneud hynny drwy hysbysu’r Swyddog Cofrestru Etholiadol yn ysgrifenedig yn y cyfeiriad hwn [nodwch wybodaeth gyswllt]. Byddwch yn parhau i gael gwahoddiad i gofrestru i bleidleisio gan eich bod wedi eich nodi fel etholwr posibl. 

Rwyf wedi cael hysbysiad cofrestru ar gyfer unigolyn nad yw’n byw yn y cyfeiriad hwn / sydd wedi symud i ffwrdd / sydd wedi marw
[Mae’r Swyddog Cofrestru Etholiadol angen ffordd o gofnodi’r wybodaeth hon - nodwch y llwybr ar gyfer trosglwyddo’r wybodaeth hon]. 

Rwyf wedi cael hysbysiad cofrestru ond mae gennyf bryderon diogelwch a byddai cael fy nghofrestru’n peryglu fy niogelwch - rwyf angen cael fy nghofrestru’n ddienw / rwyf wedi gwneud cais yn ddiweddar i gofrestru’n ddienw.
Pan mae unigolyn yn credu y gallai cael ei enw a’i gyfeiriad ar y gofrestr etholiadol effeithio ar ei ddiogelwch, neu ddiogelwch rhywun arall yn eu cartref, gall wneud cais i gofrestru’n ddienw. Mae rhagor o wybodaeth i'w chael ar Cofrestru i bleidleisio’n ddienw | Y Comisiwn Etholiadol - gellir lawrlwytho ffurflen gais, ei chwblhau a’i dychwelyd at y Swyddog Cofrestru Etholiadol. Mae modd atal y broses cofrestru pleidleiswyr yn awtomatig ar gyfer yr unigolyn hwnnw ac unrhyw unigolion eraill fel sy’n briodol yn ei gartref. 

Efallai y byddwch yn parhau i gael gwahoddiad i gofrestru fel etholwr cyffredin ond os ydych yn cwblhau cais fel etholwr dienw, bydd y broses gwahoddiad i gofrestru’n dod i ben. 

Rwyf wedi cael hysbysiad cofrestru ond rwyf newydd gofrestru i bleidleisio ar-lein - beth fydd hyn yn ei olygu i fy nghais?
Ar ôl i’r Swyddog Cofrestru Etholiadol dderbyn a phennu eich cais i gofrestru, bydd y broses cofrestru pleidleiswyr yn awtomatig yn stopio. 

Rwyf wedi derbyn hysbysiad cofrestru ond rwyf hefyd wedi cael gwahoddiad i gofrestru ac nid wyf yn deall, roeddwn yn meddwl fy mod yn cael fy nghofrestru’n awtomatig?
Bydd y broses cofrestru pleidleiswyr yn awtomatig yn eich ychwanegu fel etholwr at y gofrestr etholiadol llywodraeth leol. Bydd hyn yn eich galluogi i bleidleisio yn etholiadau’r cyngor lleol ac etholiadau’r Senedd. 
Os ydych hefyd yn gymwys i bleidleisio yn etholiadau Senedd y DU ac etholiadau Comisiynwyr yr Heddlu a Throseddu, bydd angen i chi hefyd gwblhau cais i gofrestru i bleidleisio. Mae data cenedligrwydd yn ofynnol ar gyfer y broses hon i sicrhau bod gennych yr etholfraint gywir. 

Mae unigolyn arall yn fy nghartref wedi cael hysbysiad cofrestru a symudodd y ddau ohonom i mewn ar yr un pryd ond nid wyf wedi cael un?
Mae’r Swyddog Cofrestru Etholiadol wedi nodi etholwyr posibl drwy broses paru data sy’n defnyddio data a gedwir gan y cyngor lleol. Os nad oedd yn gallu paru unigolyn drwy ddefnyddio dwy ffynhonnell o ddata ni all gofrestru’r unigolyn hwnnw’n awtomatig. Rydych yn parhau i allu mynd ar-lein i gwblhau cais i gofrestru i bleidleisio ar Cofrestru i bleidleisio - GOV.UK

[bookmark: _Toc190089428]
[bookmark: _Toc240976516]Tystysgrifau Awdurdod Pleidleisiwr

[bookmark: _Toc190089429]Beth yw Tystysgrif Awdurdod Pleidleisiwr?
Tystysgrif Awdurdod Pleidleisiwr yw dogfen am ddim sy’n cynnwys ffotograff o’r ymgeisydd, sy’n cael ei chyflenwi gan y Swyddog Cofrestru Etholiadol. Mae’n galluogi i unrhyw etholwr sydd heb unrhyw ID ffotograffig (neu nad yw’n dymuno ei ddefnyddio) bleidleisio’n bersonol mewn gorsaf bleidleisio yn ystod etholiad lle mae ID ffotograffig yn angenrheidiol. 

[bookmark: _Toc190089430]Pa etholiadau mae Tystysgrifau Awdurdod Pleidleisiwr yn berthnasol ar eu cyfer?
Mae Llywodraeth y DU wedi deddfu ar gyfer gwneud ID ffotograffig yn angenrheidiol ar gyfer yr holl etholiadau perthnasol ym Mhrydain Fawr. Bydd hyn yn cynnwys:

· etholiadau cyffredinol Senedd y DU
· etholiadau Comisiynwyr yr Heddlu a Throseddu yng Nghymru a Lloegr
· deisebau adalw
· etholiadau llywodraeth leol yn Lloegr
· etholiadau maer awdurdodau cyfunol
· etholiadau maer awdurdod lleol
· etholiadau Cynulliad Llundain Fwyaf

Ni fydd dangos ID ffotograffig yn ofynnol mewn etholiadau lleol neu etholiadau Senedd yr Alban yn yr Alban ac etholiadau lleol neu etholiadau’r Senedd yng Nghymru.

[bookmark: _Toc190089431]A yw’r holl etholwyr angen Tystysgrif Awdurdod Pleidleisiwr?
Nag oes. Ni fydd angen i etholwyr sydd eisoes yn dal ffurf ddilys o ID ffotograffig ymgeisio am Dystysgrif Awdurdod Pleidleiswyr na’i defnyddio, gan y byddant yn gallu defnyddio eu ID presennol yn lle hynny. Fodd bynnag, gall etholwyr sy’n berchen ar un neu fwy o fathau o ID ffotograffig barhau i wneud cais am Dystysgrif Awdurdod Pleidleisiwr. Mae’n bosib nad yw eu ID presennol yn dangos digon o debygrwydd i’r etholwr. 
Bydd mathau eraill o ID ffotograffig mewn gorsafoedd pleidleisio yn cynnwys:
· Pasport a gyhoeddir gan y DU, unrhyw un o Ynysoedd y Sianel, Ynys Manaw neu Diriogaeth Brydeinig Dramor
· pasport a gyhoeddir gan wladwriaeth Ardal Economaidd Ewropeaidd, neu wlad sydd â’i dinasyddion yn ddinasyddion y Gymanwlad
· Trwydded yrru a gyhoeddir gan y DU, unrhyw un o Ynysoedd y Sianel, Ynys Manaw neu wladwriaeth Ardal Economaidd Ewropeaidd
· Dogfen ymfudo fiometrig[footnoteRef:1] [1:  eVisa yw dogfen breswylio fiometrig ar ffurf ddigidol. Ar hyn o bryd ni all unrhyw ffurf arall o ID ffotograffig gael ei chyflwyno ar ffurf ddigidol.] 

· Cerdyn adnabod yn dangos hologram Cynllun Safonau Tystiolaeth Oedran (cerdyn PASS)
· Ffurflen 90 y Weinyddiaeth Amddiffyn (Cerdyn Adnabod Amddiffyn)
· Ffurflen 100 y Weinyddiaeth Amddiffyn (Cerdyn Cyn-filwyr Lluoedd Arfog Ei Fawrhydi)
· Bathodyn Glas
· Cerdyn adnabod cenedlaethol a gyhoeddir gan wladwriaeth Ardal Economaidd Ewropeaidd
· Pàs Bws Person Hŷn a ariennir gan Lywodraeth y DU
· Pàs Bws Person Anabl a ariennir gan Lywodraeth y DU
· Cerdyn Wystrys 60+ a ariennir gan Lywodraeth y DU
· Pàs Rhyddid
· Cerdyn Hawlio Cenedlaethol a gyhoeddir gan awdurdod lleol yn yr Alban
· Cerdyn Teithio Rhatach ar gyfer 60 a Throsodd yng Nghymru
· Cerdyn Teithio Rhatach Person Anabl yng Nghymru
· SmartPass Person Hŷn a gyhoeddir yng Ngogledd Iwerddon
· SmartPass Person Dall Cofrestredig neu SmartPass Person Dall gyhoeddir yng Ngogledd Iwerddon 
· SmartPass Anabledd Rhyfel a gyhoeddir yng Ngogledd Iwerddon
· SmartPass 60+ a gyhoeddir yng Ngogledd Iwerddon
· SmartPass Teithio Hanner Pris a gyhoeddir yng Ngogledd Iwerddon
· Cerdyn Adnabod Etholiadol a gyhoeddir yng Ngogledd Iwerddon

Nid yw etholwyr sy’n pleidleisio drwy’r post yn cael eu heffeithio gan y gofyn am ID ffotograffig. Gall etholwyr nad ydynt yn dymuno dangos ID ffotograffig wneud cais am bleidlais drwy’r post yn y ffordd arferol. 
[bookmark: _Toc190089432][bookmark: _Toc240976517]Pa wybodaeth mae Tystysgrif Awdurdod Pleidleisiwr yn ei chynnwys?
Bydd y Dystysgrif Awdurdod Pleidleisiwr yn cynnwys:
· enw llawn yr etholwr
· ffotograff o’r etholwr
· dyddiad cyhoeddi’r dystysgrif
· y dull adnabod priodol
· y geiriau “cyhoeddwyd gan y Swyddog Cofrestru Etholiadol a benodwyd gan [mewnosodwch enw’r awdurdod lleol perthnasol]”
· y dyddiad adnewyddu a argymhellir
· un neu fwy nodwedd diogelwch, megis, dyfrnod, fel yr argymhellir gan yr Ysgrifennydd Cartref

Mae’r dull adnabod yn cynnwys 20 o rifau a llythrennau a chaiff ei gynhyrchu’n awtomatig gan borth y Swyddog Cofrestru Etholiadol. 
[bookmark: _Toc190089433][bookmark: _Toc240976518]A oes posib i mi ddefnyddio fy Nhystysgrif Awdurdod Pleidleisiwr fel ID yn rhywle arall?
Ni allwch ddefnyddio’r Dystysgrif Awdurdod Pleidleisiwr fel prawf o’ch hunaniaeth at unrhyw bwrpas heblaw pleidleisio. 
Nid yw’n cynnwys unrhyw wybodaeth arall (megis dyddiad geni neu gyfeiriad) a fyddai i’w chael ar nifer o ffurfiau ID eraill. 
[bookmark: _Toc190089434][bookmark: _Toc240976519]Ydw i angen Tystysgrif Awdurdod Pleidleisiwr os yw fy ID ffotograffig cyfredol wedi dod i ben?
Gallwch ddefnyddio ffurflen ID ffotograffig sydd wedi dod i ben o’r rhestr ffurf adnabod sydd wedi’i chymeradwyo, cyn belled â bod y ffotograff yn dal i ddangos tebygrwydd i chi. 
[bookmark: _Toc190089435][bookmark: _Toc240976520]Am ba hyd mae’r Tystysgrifau Awdurdod Pleidleisiwr yn ddilys?
Nid oes gan y Dystysgrif Awdurdod Pleidleisiwr gyfnod dilysrwydd penodol, ond mae ganddi ddyddiad adnewyddu a argymhellir o ddeg mlynedd wedi i’r dystysgrif gael ei chyhoeddi. 
[bookmark: _Toc190089436][bookmark: _Toc240976521]A ellir defnyddio Tystysgrifau Awdurdod Pleidleiswyr mewn gorsafoedd pleidleisio?
Gallwch ddefnyddio Tystysgrif Awdurdod Pleidleiswyr mewn unrhyw etholiad neu ddeiseb etholiad sy’n gofyn am i ID ffotograffig gael ei ddangos yn yr orsaf bleidleisio neu fan llofnodi, mewn unrhyw awdurdod lleol, gan gynnwys mewn etholiadau nad ydynt yn cael eu cynnal o fewn yr ardal awdurdod lleol lle cyhoeddir y Dystysgrif Awdurdod Lleol. 
[bookmark: _Toc190089437][bookmark: _Toc240976522]Sut allaf i wneud cais am Dystysgrif Awdurdod Pleidleisiwr?
Gallwch wneud cais am Dystysgrif Awdurdod Pleidleisiwr:
· ar-lein drwy’r porth ymgeisio ar wefan GOV.UK
· drwy ddarparu’r wybodaeth angenrheidiol yn ysgrifenedig (e.e. ar ffurflen gais bapur)
· yn bersonol yn ein swyddfeydd, [os ydych yn cynnig hyn yn lleol, dylech egluro’r broses ar gyfer ymgeisio wyneb yn wyneb.]

Os ydych chi’n cysylltu gyda ni i wneud cais am ffurflen bapur cyn i chi ymgeisio, byddwn yn gwirio eich bod naill ai yn etholwr cofrestredig eisoes, neu eich bod wedi gwneud cais yn ddiweddar i gofrestru, cyn y gallwn ddarparu ffurflen gais bapur.
Os nad ydych wedi cofrestru, neu os nad ydych wedi gwneud cais i gofrestru eto, yna byddwn yn eich darparu chi gyda’r modd neu’r cyfle i gofrestru fel y gallwch wedyn gyflwyno cais ar gyfer Tystysgrif Awdurdod Pleidleisiwr. 
Byddwch angen darparu ffotograff addas fel rhan o’r cais. Os nad ydych chi’n gallu gwneud hynny ar eich pen eich hun, yna mae’n bosib y gallwn eich darparu gyda chyfleuster yn eich swyddfa i gymryd ffotograff.
[bookmark: _Toc190089438][bookmark: _Toc240976523]Pryd allaf i wneud cais am Dystysgrif Awdurdod Pleidleisiwr?
Gallwch gyflwyno cais, neu ofyn am ffurflen gais, o fis Ionawr 2023. 
[bookmark: _Toc190089439][bookmark: _Toc240976524]Beth sydd angen ei ddarparu er mwyn ymgeisio am Dystysgrif Awdurdod Pleidleisiwr?
Mae’n rhaid i unrhyw gais ar gyfer Tystysgrif Awdurdod Pleidleisiwr gynnwys:
· eich enw llawn
· y cyfeiriad lle byddwch wedi cofrestru i bleidleisio (neu wedi ymgeisio i fod wedi cofrestru ynddo), neu yn achos etholwyr categori arbennig, eich cyfeiriad gohebu neu gyfeiriad rhif BFPO presennol
· dyddiad geni
· eich Rhif Yswiriant Gwladol
· datganiad ynghylch p’un a ydych chi’n ystyried ei bod yn angenrheidiol casglu’r Dystysgrif Awdurdod Pleidleisiwr yn bersonol yn hytrach na’i bod yn cael ei hanfon i’r cyfeiriad anfon perthnasol, a’r rheswm dros ei chasglu
· datganiad yn cadarnhau bod cynnwys y cais yn wir, naill ai drwy lofnod neu ryw farc arall sy’n dangos eich bod wedi gwneud y datganiad
· dyddiad y cais

Mae’n rhaid i unrhyw gais hefyd gynnwys ffotograff addas ohonoch chi, sy’n bodloni’r gofynion o ran maint a chydraniad perthnasol.
[bookmark: _Toc190089440][bookmark: _Toc240976525]Pryd fyddaf yn derbyn fy Nhystysgrif Awdurdod Pleidleisiwr?
Unwaith mae eich cais wedi cael ei brosesu’n llwyddiannus, bydd y data’n cael ei anfon at apwyntiad cyflenwr gan Lywodraeth y DU fydd yn cynhyrchu’r ddogfen ac yna’n ei hanfon atoch chi’n uniongyrchol, gyda phost dosbarth cyntaf y Post Brenhinol. 
Dylai eich Tystysgrif Awdurdod Pleidleisiwr gael ei hargraffu o fewn un neu ddau ddiwrnod gwaith wedi i’ch cais gael ei brosesu’n llwyddiannus.
Gallwch ofyn am gael casglu eich Tystysgrif Awdurdod Pleidleisiwr yn bersonol o swyddfeydd y Swyddog Cofrestru Etholiadol.
[bookmark: _Toc190089441][bookmark: _Toc240976526]Beth yw’r dyddiad cau ar gyfer gwneud cais am Dystysgrif Awdurdod Pleidleisiwr?
Cyn etholiad, refferendwm neu ddeiseb adalw, y dyddiad cau ar gyfer ymgeisio fydd 5pm, 6 diwrnod gwaith naill ai cyn dyddiad y bleidlais neu’r diwrnod olaf ar gyfer llofnodi’r ddeiseb.
Os ydych yn gwneud cais am Dystysgrif Awdurdod Pleidleisiwr wedi’r dyddiad hwn, ni fyddwch yn gallu defnyddio eich Tystysgrif Awdurdod Pleidleisiwr yn y bleidlais neu’r ddeiseb adalw honno.

[bookmark: _Toc190089442][bookmark: _Toc240976527]Rwyf wedi colli/difrodi fy Nhystysgrif Awdurdod Pleidleisiwr, ydw i’n gallu cael un newydd?
Os ydych chi wedi ymgeisio’n llwyddiannus am Dystysgrif Awdurdod Pleidleisiwr ond nad ydych wedi’i derbyn, gallwch wneud cais am gael ei hailargraffu o fewn mis i’r cais gael ei wneud.
Mewn rhai amgylchiadau penodol, wedi i’r dyddiad cau ar gyfer ceisiadau am etholiad neu ddeiseb adalw penodol (5pm, 6 diwrnod gwaith cyn y dyddiad bwrw pleidlais neu’r dyddiad olaf ar gyfer llofnodi’r ddeiseb), ond cyn 5pm ar ddiwrnod y bleidlais neu 5pm ar y diwrnod olaf ar gyfer llofnodi deiseb adalw, gallwch wneud cais am bleidlais drwy ddirprwy brys ar sail sy’n berthnasol i ddull adnabod y pleidleisiwr.
Er mwyn gallu gwneud cais am bleidlais drwy ddirprwy brys ar sail hyn, mae’n rhaid i’r ID ffotograffig derbyniol yr ydych yn bwriadu’i ddefnyddio, gan gynnwys Tystysgrif Awdurdod Pleidleisiwr, fod wedi’u colli, eu dwyn, eu difa neu eu difrodi ac mae'n rhaid i chi ddatgan nad oes gennych fynediad at unrhyw ffurf arall o ID ffotograffig derbyniol.
Gallwch hefyd wneud cais am bleidlais drwy ddirprwy brys yn y ffordd yma os yw ID ffotograffig neu eich pleidlais drwy ddirprwy bresennol wedi cael ei cholli, ei dwyn, ei difa neu ei difrodi.

[bookmark: _Toc190089443][bookmark: _Toc240976528]Dogfen Etholwr Anhysbys

[bookmark: _Toc190089444]Beth yw Dogfen Etholwr Anhysbys?

Bydd angen i bleidleiswyr anhysbys sydd am bleidleisio’n bersonol mewn gorsaf bleidleisio angen gwneud cais am Ddogfen Etholwr Anhysbys. Y ddogfen hon fydd yr unig ffurf adnabod y gall etholwr anhysbys ei defnyddio yn yr orsaf bleidleisio.

Mae hyn oherwydd nad yw enw’r etholwr anhysbys yn ymddangos ar y gofrestr, ac felly ni fyddai unrhyw fathau eraill o ffurfiau adnabod yn brawf o’u hunaniaeth. 


[bookmark: _Toc190089445]Beth mae’r Ddogfen Etholwr Anhysbys yn ei chynnwys?

Bydd y Ddogfen Etholwr Anhysbys yn cynnwys:
· rhif pleidleisio’r etholwr
· ffotograff o’r etholwr
· dyddiad cyhoeddi’r dystysgrif
· y dull adnabod priodol
· y geiriau “cyhoeddwyd gan y Swyddog Cofrestru Etholiadol a benodwyd gan [mewnosodwch enw’r awdurdod lleol perthnasol]”
· y dyddiad adnewyddu a argymhellir
· un neu fwy nodwedd diogelwch, megis, dyfrnod, fel yr argymhellir gan yr Ysgrifennydd Cartref

Mae’r dull adnabod yn cynnwys 20 o rifau a llythrennau ac fe’i neilltuir i bob Dogfen Etholwr Anhysbys.

[bookmark: _Toc190089446]A yw pob etholwr anhysbys angen Dogfen Pleidleisiwr Anhysbys?

Bydd angen i etholwr anhysbys sydd am bleidleisio mewn gorsaf bleidleisio mewn etholiadau neu refferenda perthnasol, neu lofnodi taflen lofnodi mewn man llofnodi ar gyfer deiseb etholiad gyflwyno Dogfen Etholwr Anhysbys fel eu ID ffotograffig. 
Mae angen i’r Swyddog Cofrestru Etholiadol hysbysu pob pleidleisiwr anhysbys cymwys presennol sydd ar eu cofrestr o’r gofynion newydd ar gyfer ymgeisio am Ddogfen Etholwr Anhysbys os ydynt am bleidleisio’n bersonol. 
Nid oes angen i bleidleiswyr anhysbys sydd wedi cofrestru i bleidleisio drwy’r post wneud cais am Ddogfen Etholwr Anhysbys, oni bai eu bod am ganslo eu pleidlais bost a’u bod yn dymuno pleidleisio’n bersonol.
[bookmark: _Toc190089447]Sut allaf i wneud cais am Ddogfen Etholwr Anhysbys?

Dim ond un cais ar gyfer Dogfen Etholwr Anhysbys y mae modd ei gwneud gan ddefnyddio ffurflen gais bapur. 
Os ydych chi’n cysylltu gyda ni i wneud cais am ffurflen bapur cyn i chi ymgeisio, byddwn yn gwirio eich bod eisoes naill ai yn bleidleisiwr anhysbys cofrestredig, neu eich bod wedi gwneud cais yn ddiweddar i gofrestru, cyn y gallwn ddarparu ffurflen gais bapur.


[bookmark: _Toc190089448][bookmark: _Toc240976529]Beth sydd angen i mi ei ddarparu er mwyn ymgeisio am Ddogfen Etholwr Anhysbys?

Mae’n rhaid i unrhyw gais am Ddogfen Etholwr Anhysbys gynnwys:
· eich enw llawn
· y cyfeiriad lle byddwch wedi cofrestru i bleidleisio (neu wedi ymgeisio i fod wedi cofrestru ynddo), neu yn achos pleidleiswyr categori arbennig, eich cyfeiriad gohebu presennol neu gyfeiriad rhif BFPO
· eich dyddiad geni
· eich Rhif Yswiriant Gwladol
· datganiad ynghylch p’un a ydych chi’n ystyried ei bod yn angenrheidiol casglu’r Ddogfen Etholwr Anhysbys yn bersonol yn hytrach na’i bod yn cael ei hanfon i’r cyfeiriad anfon perthnasol, a’r rheswm dros ei chasglu
· datganiad yn cadarnhau bod gennych gofnod anhysbys ar y gofrestr neu eich bod yn ymgeisio i gael un.
· datganiad yn cadarnhau bod cynnwys y cais yn wir, naill ai drwy lofnod neu ryw farc arall sy’n dangos eich bod wedi gwneud y datganiad
· dyddiad y cais

Mae’n rhaid i unrhyw gais hefyd gynnwys ffotograff addas ohonoch chi, sy’n bodloni’r gofynion o ran maint a chydraniad perthnasol.

[bookmark: _Toc190089449][bookmark: _Toc240976530]Pryd fyddaf yn cael fy Nogfen Etholwr Anhysbys?
Wedi i’ch cais gael ei brosesu’n llwyddiannus, bydd y Ddogfen Etholwr Anhysbys yn cael ei chynhyrchu gan y Swyddog Cofrestru Etholiadol a’i phostio atoch, mewn amlen blaen.
Os ydych chi’n ystyried ei bod yn angenrheidiol i chi gasglu eich Dogfen Etholwr Anhysbys, gallwch nodi hynny ar eich cais. Os yw’r Swyddog Cofrestru Etholiadol yn penderfynu bod angen casglu, yn seiliedig ar y rheswm a ddarparwyd, yna cysylltir â chi er mwyn trefnu casgliad.
[bookmark: _Toc190089450][bookmark: _Toc240976531]Beth yw’r dyddiad cau ar gyfer gwneud cais am Ddogfen Etholwr Anhysbys?
Cyn etholiad, refferendwm neu ddeiseb adalw penodol, y dyddiad cau ar gyfer ymgeisio fydd 5pm, 6 diwrnod gwaith naill ai cyn dyddiad y bleidlais neu’r diwrnod olaf ar gyfer llofnodi’r ddeiseb.
Os ydych yn gwneud cais am Ddogfen Etholwr Anhysbys wedi’r dyddiad hwn, ni fyddwch yn gallu defnyddio eich Dogfen Pleidleisiwr Anhysbys cyn y bleidlais neu’r ddeiseb adalw honno.
[bookmark: _Toc190089451][bookmark: _Toc240976532]Rwyf wedi colli/difrodi fy Nogfen Etholwr Anhysbys, ydw i’n gallu cael un newydd?
Os ydych wedi colli neu ddifrodi eich Dogfen Etholwr Anhysbys ar ôl 5pm, 6 diwrnod gwaith cyn y dyddiad bwrw pleidlais neu’r dyddiad olaf ar gyfer llofnodi’r ddeiseb, ond cyn 5pm ar ddiwrnod y bleidlais neu 5pm ar y diwrnod olaf ar gyfer llofnodi deiseb adalw, gallwch wneud cais am Ddogfen Pleidleisiwr Anhysbys yn ei lle.
Dan yr amgylchiadau hyn bydd y Swyddog Cofrestru Etholiadol yn sicrhau bod Dogfen Etholwr Anhysbys newydd ar gael ar gyfer yr etholiad ac mae’n rhaid i chi ei chasglu eich hun.

[bookmark: _Toc190089452]Am ba hyd mae’r Ddogfen Etholwr Anhysbys yn ddilys?

Byddwch angen gwneud cais am Ddogfen Etholwr Anhysbys newydd bob blwyddyn pan mae eich cofrestriad anhysbys yn dod i ben ac y byddwch yn ei adnewyddu. 

Os oes gennych chi Ddogfen Etholwr Anhysbys a bod eich rhif etholwr yn newid yn ystod y cyfnod dilysu, er enghraifft pan mae cofrestr etholiadol yn cael ei hailgyhoeddi ym mis Rhagfyr, bydd y Swyddog Cofrestru Etholiadol yn darparu eich Dogfen Etholwr Anhysbys sy’n arddangos y rhif pleidleisiwr cywir. 


[bookmark: _Toc240976533]Diogelwch a phreifatrwydd
[bookmark: S002]
[bookmark: _Toc240976534]A gaiff fy manylion eu rhannu â sefydliadau eraill?

Gan ddefnyddio gwybodaeth gan y cyhoedd, mae swyddogion cofrestru etholiadol yn cadw dwy gofrestr – y gofrestr etholwyr a’r gofrestr agored (a elwir hefyd yn gofrestr a gafodd ei golygu).

Mae’r gofrestr etholwyr yn rhestru enwau a chyfeiriadau pawb sydd wedi cofrestru i bleidleisio mewn etholiadau cyhoeddus. Defnyddir y gofrestr at ddibenion etholiadol, fel sicrhau mai dim ond pobl gymwys a all bleidleisio. Caiff ei defnyddio hefyd at ddibenion cyfyngedig eraill a nodir yn ôl y gyfraith, fel canfod trosedd (e.e. twyll), galw pobl am wasanaeth rheithgor a gwirio ceisiadau am gredyd.

Mae’r gofrestr agored yn rhan o’r gofrestr etholwyr, ond ni chaiff ei defnyddio ar gyfer etholiadau. Gall unrhyw berson, cwmni neu sefydliad ei phrynu. Er enghraifft, caiff ei defnyddio gan fusnesau ac elusennau i gadarnhau enwau a chyfeiriadau.

Caiff eich enw a’ch cyfeiriad eu cynnwys ar y gofrestr agored oni fyddwch yn gofyn am iddynt gael eu dileu. Ni fydd dileu eich manylion o’r gofrestr agored yn effeithio ar eich hawl i bleidleisio. [Gweler isod i wybod sut y gellir eu tynnu oddi ar y gofrestr]

(Yng Nghymru a’r Alban, fodd bynnag, ni fydd manylion pobl ifanc 14 a 15 oed yn cael eu cynnwys yn y gofrestr agored. Caiff pobl ifanc 14 a 15 oed eu cynnwys ar y gofrestr etholwyr, ond dim ond nifer fach iawn o unigolion fydd yn cael gweld y wybodaeth, megis Swyddogion Cofrestru Etholiadol a’u staff. Ni chaiff eu manylion eu cynnwys ar unrhyw fersiynau o’r gofrestr etholwyr gyhoeddedig ychwaith. Tua chwe wythnos cyn etholiad bydd angen i bobl benodol gael manylion pawb a all bleidleisio yn yr etholiad hwnnw. Os bydd person ifanc 15 oed yn cael ei ben-blwydd yn 16 oed ar ddyddiad etholiad Senedd yr Alban, etholiad Senedd Cymru neu etholiad llywodraeth leol neu cyn hynny, caiff ei enw a’i gyfeiriad eu rhoi i’r bobl sy’n rhedeg yr etholiadau ac i ymgeiswyr at ddibenion etholiadol.)

Yn ogystal, bydd y swyddog cofrestru etholiadol yn prosesu’ch gwybodaeth bersonol yn unol â’r ddeddfwriaeth gyfredol ym maes diogelu data. Gallwch weld datganiad preifatrwydd xxx - ychwanegwch fanylion at ddefnydd lleol.

[bookmark: S003][bookmark: _Toc240976535]A yw’r data a nodaf ar-lein yn ddiogel?
Mae’r gwasanaeth cofrestru ar-lein a’r data a rowch yn ddiogel. Mae wedi cael ei achredu’n annibynnol, ei brofi at ddibenion diogelwch a’i ddatblygu i gydymffurfio â chanllawiau arfer gorau ar ddiogelwch data. 
[bookmark: S004]
[bookmark: _Toc240976536]Pam eich bod am gael fy rhif Yswiriant Gwladol?
O dan y system gofrestru etholiadol unigol, mae angen i bobl roi ychydig mwy o fanylion amdanynt hwy eu hunain er mwyn cofrestru, sef dyddiad geni a rhif Yswiriant Gwladol. Caiff y manylion hyn eu gwirio yn erbyn cofnodion y llywodraeth er mwyn cadarnhau pwy yw’r unigolyn. Bwriedir i hyn wneud y system yn fwy diogel. (Yng Nghymru a’r Alban, ychwanegwch: Fodd bynnag, ni ofynnir i bobl ifanc 14 a 15 oed roi rhif Yswiriant Gwladol. Caiff manylion eu cais eu gwirio yn erbyn cofnodion addysg neu ddata lleol eraill).
[bookmark: S005]
[bookmark: _Toc240976537]Pam eich bod am gael fy nyddiad geni?
[bookmark: S006]O dan y system gofrestru etholiadol unigol, mae angen i bobl roi ychydig mwy o fanylion amdanynt hwy eu hunain er mwyn cofrestru, sef dyddiad geni a rhif Yswiriant Gwladol. Caiff y manylion hyn eu gwirio yn erbyn cofnodion y llywodraeth er mwyn cadarnhau pwy yw’r unigolyn. Bwriedir i hyn wneud y system yn fwy diogel. (Yng Nghymru a’r Alban, ychwanegwch: Fodd bynnag, ni ofynnir i bobl ifanc 14 a 15 oed roi rhif Yswiriant Gwladol. Caiff manylion eu cais eu gwirio yn erbyn cofnodion addysg neu ddata lleol eraill).

[bookmark: _Toc240976538]Sut y gallaf ymuno â’r gofrestr agored (a gafodd ei golygu) neu dynnu fy enw oddi arni?
Gan ddefnyddio gwybodaeth gan y cyhoedd, mae swyddogion cofrestru yn cadw dwy gofrestr – y gofrestr etholwyr a’r gofrestr agored (a elwir hefyd yn gofrestr a gafodd ei golygu). Mae’r gofrestr etholwyr yn rhestru enwau a chyfeiriadau pawb sydd wedi cofrestru i bleidleisio mewn etholiadau cyhoeddus. Defnyddir y gofrestr at ddibenion etholiadol, fel sicrhau mai dim ond pobl gymwys a all bleidleisio. Caiff ei defnyddio hefyd at ddibenion cyfyngedig eraill a nodir yn ôl y gyfraith, fel canfod trosedd (e.e. twyll), galw pobl am wasanaeth rheithgor a gwirio ceisiadau am gredyd.

Mae’r gofrestr agored yn rhan o’r gofrestr etholwyr, ond ni chaiff ei defnyddio ar gyfer etholiadau. Gall unrhyw berson, cwmni neu sefydliad ei phrynu. Er enghraifft, caiff ei defnyddio gan fusnesau ac elusennau er mwyn cadarnhau enwau a chyfeiriadau.

Bydd eich enw a’ch cyfeiriad yn cael eu cynnwys yn y gofrestr agored, oni bai eich bod yn gofyn iddynt gael eu tynnu. (Yn yr Alban, nodwch na fydd manylion unigolion 14 a 15 oed yn cael eu cynnwys yn y gofrestr agored). (Yng Nghymru, dim ond o’r gofrestr etholiadol a ddefnyddiwyd ar gyfer etholiadau Senedd y DU ac etholiadau Comisiynwyr yr Heddlu a Throseddu y caiff y gofrestr agored ei thynnu ohoni. Os mai ar y gofrestr etholiadol a ddefnyddiwyd ar gyfer etholiadau llywodraeth leol ac etholiadau’r Senedd yn unig y mae unigolyn yn ymddangos, megis gwladolion tramor cymwys a’r rhai 14 a 15 oed, ni fydd ei enw’n ymddangos ar y gofrestr agored yn awtomatig, heb angen gofyn i fanylion gael eu tynnu.) Nid yw tynnu eich manylion o’r gofrestr agored yn effeithio ar eich hawl i bleidleisio. Gallwch newid eich dewis optio allan ar unrhyw adeg drwy wneud cais gyda’ch enw llawn, cyfeiriad a dangos p’un a ydych yn dymuno cael eich cynnwys yn y gofrestr olygedig neu eich hepgor ohoni. Gallwch wneud hyn yn ysgrifenedig neu dros y ffôn drwy ffonio [nodwch y rhif ffôn perthnasol]. Byddwn hefyd yn ysgrifennu atoch i gadarnhau unrhyw newid.

[bookmark: S007]
[bookmark: _Toc240976539]Beth yw’r gofrestr agored (a gafodd ei golygu)?
Gan ddefnyddio gwybodaeth gan y cyhoedd, mae swyddogion cofrestru yn cadw dwy gofrestr – y gofrestr etholwyr a’r gofrestr agored (a elwir hefyd yn gofrestr a gafodd ei golygu).

Mae’r gofrestr etholwyr yn rhestru enwau a chyfeiriadau pawb sydd wedi cofrestru i bleidleisio mewn etholiadau cyhoeddus. Defnyddir y gofrestr at ddibenion etholiadol, fel sicrhau mai dim ond pobl gymwys a all bleidleisio. Caiff ei defnyddio hefyd at ddibenion cyfyngedig eraill a nodir yn ôl y gyfraith, fel canfod trosedd (e.e. twyll), galw pobl am wasanaeth rheithgor a gwirio ceisiadau am gredyd.

Mae’r gofrestr agored yn rhan o’r gofrestr etholwyr, ond ni chaiff ei defnyddio ar gyfer etholiadau. Gall unrhyw berson, cwmni neu sefydliad ei phrynu. Er enghraifft, caiff ei defnyddio gan fusnesau ac elusennau er mwyn cadarnhau enwau a chyfeiriadau.

Bydd eich enw a’ch cyfeiriad yn cael eu cynnwys yn y gofrestr agored, oni bai eich bod yn gofyn iddynt gael eu tynnu. (Yn yr Alban, nodwch na fydd manylion unigolion 14 a 15 oed yn cael eu cynnwys yn y gofrestr agored). (Yng Nghymru, dim ond o’r gofrestr etholiadol a ddefnyddiwyd ar gyfer etholiadau Senedd y DU ac etholiadau Comisiynwyr yr Heddlu a Throseddu y caiff y gofrestr agored ei thynnu ohoni. Os mai ar y gofrestr etholiadol a ddefnyddiwyd ar gyfer etholiadau llywodraeth leol ac etholiadau’r Senedd yn unig y mae unigolyn yn ymddangos, megis gwladolion tramor cymwys a’r rhai 14 a 15 oed, ni fydd ei enw’n ymddangos ar y gofrestr agored yn awtomatig, heb angen gofyn i fanylion gael eu tynnu.) Nid yw tynnu eich manylion o’r gofrestr agored yn effeithio ar eich hawl i bleidleisio.

